
讘讻讜专讜转 诪讝 注"讘 - 驻讬专讜砖 砖讟讬讬谞讝诇抓

讗 讗讬转诪专 [谞讗诪专], 谞讞诇拽讜 讗诪讜专讗讬诐 讘砖讗诇讛 讛讘讗讛: 讻讛谉 砖诪转 讜讛谞讬讞 讘谉 讘讻讜专 砖讛讜讗 讞诇诇, 讻讙讜谉 砖谞砖讗 讗砖讛 讙专讜砖讛, 讜讘谞讜 谞转讞诇诇 诪拽讚讜砖转 讛讻讛讜谞讛, 讜讚讬谞讜 讻讝专 (讘谉 讬砖专讗诇) 砖讗讘讬讜 讞讬讬讘 诇驻讚讜转讜. 专讘 讞住讚讗 讗诪专: 讛讘谉 讞讬讬讘 诇驻讚讜转 讗转 注爪诪讜, 讜讗讬诇讜 专讘讛 讘专 专讘 讛讜谞讗 讗诪专: 讗讬谉 讞讬讬讘 诇驻讚讜转 讗转 注爪诪讜. 讜诪住讘讬专讬诐: 讻诇 讛讬讻讗 [讻诇 诪拽讜诐] 砖诪转 讛讗讘 诇讗讞专 砖诇砖讬诐 讬讜诐 诪砖谞讜诇讚 讛讘谉, 砖讗讝 讻讘专 谞转讞讬讬讘 讗讘讬讜 讘驻讚讬讜谞讜 鈥� 讚讻讜诇讬 注诇诪讗 诇讗 驻诇讬讙讬 [讛讻诇 讗讬谞诐 讞诇讜拽讬诐] 砖讗讬谉 讛讘谉 讞讬讬讘 诇驻讚讜转 讗转 注爪诪讜, 砖讛专讬 讝讻讛 讗讘讬讜 讘驻讚讬讜谞讜 讻讗讬诇讜 讛驻专讬砖 讞诪砖讛 住诇注讬诐 讜讝讻讛 讘讛诐 诇注爪诪讜, 砖讛专讬 讛讜讗 讻讛谉.


讻讬 驻诇讬讙讬 [讻讗砖专 谞讞诇拽讜] 讛专讬 讝讛 讛讬讻讗 [讘诪拽讜诐] 砖诪转 讛讗讘 讘转讜讱 砖诇砖讬诐 讬讜诐, 砖注讚讬讬谉 诇讗 讞诇讛 讞讜讘转 驻讚讬讜谉, 专讘 讞住讚讗 讗诪专: 讛讘谉 讞讬讬讘 诇驻讚讜转 讗转 注爪诪讜, 讚讛讗 [砖讛专讬] 注讚讬讬谉 诇讗 讝讻讛 讗讘讬讜 诇驻讚讬讜谞讜. 讜讗讬诇讜 专讘讛 讘专 专讘 讛讜谞讗 讗诪专: 讗讬谉 讛讘谉 讞讬讬讘 诇驻讚讜转 讗转 注爪诪讜, 讚讗诪专 诇讬讛 [砖讗讜诪专 诇讜] 诇讻讛谉 讛转讜讘注 诪诪谞讜 讗转 驻讚讬讜谞讜: 讗转讬谞讗 诪讻讞 讙讘专讗 讚诇讗 诪爪讬转 诇讗砖转注讜讬讬 讚讬谞讗 讘讛讚讬讛 [讗谞讬 讘讗 诪讻讜讞 讗讚诐 砖讗讬谉 讗转讛 讬讻讜诇 诇讛转讚讬讬谉 讗讬转讜], 砖讗讬诇讜 讛讬讛 讗讘讬 讘讞讬讬诐 讛讬讛 讝讜讻讛 讘驻讚讬讜谉 诇注爪诪讜, 讜诪讻讜讞讜 讗谞讬 讘讗.


 讜诪谞住讬诐 诇讛讘讬讗 专讗讬讛 诪诪砖谞转谞讜, 转谞谉 [砖砖谞讬谞讜]: 讗砖讛 砖谞转讙讬讬专讛 诪注讜讘专转 讜讬诇讚讛 讗转 讘谞讛 讛专讗砖讜谉 讻砖讛讬讗 讘转 讬砖专讗诇 鈥� 讛讜诇讚 讘讻讜专 诇讻讛谉, 讜爪专讬讱 诇驻讚讜转 讗转 注爪诪讜. 讜讗诪讗讬 [讜诪讚讜注]? 诇讬诪讗 诇讬讛 [砖讬讗诪专 诇讜] 诇讻讛谉: 讗转讬谞讗 诪讻讞 讙讘专讗 讚诇讗 诪爪讬转 诇讗砖转注讜讬讬 讚讬谞讗 讘讛讚讬讛 [讗谞讬 讘讗 诪讻讜讞 讗讚诐 砖讗讬谉 讗转讛 讬讻讜诇 诇讛转讚讬讬谉 讗讬转讜], 砖讛专讬 讗讬谞讱 讬讻讜诇 诇讚专讜砖 讗转 讛驻讚讬讜谉 诪谉 讛讗讘 讛讙讜讬! 讚讜讞讬诐: 砖讗谞讬 [砖讜谞讛] 讙讜讬 讚诇讬转 诇讬讛 讞讬讬住 [砖讗讬谉 诇讜 讬讬讞讜住], 砖讗讬谉 讘谞讜 诪转讬讬讞住 讻诇诇 讗讞专讬讜.


 讜诪注讬专讬诐: 讘注谞讬谉 讝讛 砖谞讞诇拽讜 讘讜 讞讻诪讬诐,  讗诪专 专' 砖诪注讜谉 讬讗住讬谞讬讗, 讗诪专 专' 砖诪注讜谉 讘谉 诇拽讬砖 讻讚注转 专讘 讞住讚讗: 讻讛谉 砖诪转 讘转讜讱 砖诇砖讬诐 讜讛谞讬讞 讘谉 讞诇诇 鈥� 讛讘谉 讞讬讬讘 诇驻讚讜转 讗转 注爪诪讜, 砖诇讗 讝讻讛 讛讗讘 讘驻讚讬讜谞讜. 讗诐 诪转 诇讗讞专 砖诇砖讬诐 讬讜诐 砖诇 讛讘谉 鈥� 讗讬谉 讛讘谉 讞讬讬讘 诇驻讚讜转 讗转 注爪诪讜, 砖讛专讬 讝讻讛 讻讘专 讛讗讘 讘驻讚讬讜谞讜.


讘 砖谞讬谞讜 讘诪砖谞讛: 讜讻谉 诪讬 砖诇讗 砖讛转讛 讗讞专讬 讘注诇讛 砖诇砖讛 讞讚砖讬诐 讜谞砖讗转 讜讬诇讚讛 讘谉 砖讛讜讗 讘讻讜专 诇讗诪讜, 讜讗讬谉 讬讚讜注 讗诐 讛讜讗 讘谉 转砖注讛 诇专讗砖讜谉 讗讜 讘谉 砖讘注讛 诇讗讞专讜谉 鈥� 讛讘谉 讘讻讜专 诇讻讛谉, 讜讗讬谞讜 讘讻讜专 诇谞讞诇讛.


 讜诪讚讬讬拽讬诐:  讘讻讜专 诇谞讞诇讛 讛讜讗 讚诇讗 讛讜讬 [砖讗讬谞讜], 讛讗 [讗讘诇] 讻讘谉 驻砖讜讟 砖拽讬诇 [讛讜讗 谞讜讟诇]. 讜讗诪讗讬 [讜诪讚讜注] 讬拽讘诇 讞诇拽 讘谞讞诇讛? 诇讬讝讬诇 诇讙讘讬 讛讗讬 讜诇讬讚讞讬讬讛 [砖讬诇讱 讗爪诇 讝讛, 讘谞讜 砖诇 讛专讗砖讜谉, 讜砖讬讚讞讛 讗讜转讜], 讜讬讗诪专 诇讜: 讛讘讗 专讗讬讛 砖讗转讛 诪诪砖驻讞转谞讜 讜讟讜诇 谞讞诇讛, 讜讻谉 讬诇讱 诇讙讘讬 讛讗讬 讜诇讬讚讞讬讬讛 [讗爪诇 讝讛, 讘谞讜 砖诇 讛砖谞讬, 讜讙诐 讛讜讗 讬讚讞讛 讗讜转讜] 诪讗讜转讜 讟注诐!


讗诪专 专' 讬专诪讬讛: 诇讗 谞爪专讻讗 (谞爪专讻讛) 讛诇讻讛 讝讜 砖讗讬谞讜 讘讻讜专 诇谞讞诇讛, 讗诇讗 诇讘谉 讛讘讗 讗讞专讬讜 诪讻诇 讗讞讚 诪谉 讛讗讘讜转, 砖讗讬谞讜 讘讻讜专 诇谞讞诇讛, 砖诪讗 住驻拽 讝讛 讛讜讗 讗讞讬讜 讛讘讻讜专. 讜诇驻讬 讝讛 诪讛 砖砖谞讬谞讜: 讘讻讜专 诇讻讛谉 讜讗讬谞讜 讘讻讜专 诇谞讞诇讛 鈥� 讛讻讬 拽讗诪专 [讜讻讱 讗讜诪专 讛转谞讗]: 讘谉 诪住讜驻拽 讝讛 讛讜讗 讘讻讜专 诇讻讛谉, 讜讛讘讗 讗讞专讬讜 讗讬谉 讘讻讜专 诇谞讞诇讛.


讜砖讜讗诇讬诐: 讜诇讻转讘讜 [讜砖讬讻转讘讜] 讛住驻拽 讜讛讘讗 讗讞专讬讜, 讻转讘 讛专砖讗讛 诇讛讚讚讬 [讝讛 诇讝讛], 讘讜 讛诐 谞讜转谞讬诐 专砖讜转 讝讛 诇讝讛 诇转讘讜注 讗转 讞诇拽讜, 讜讻讱 讬转讘注讜 讗转 讞诇拽 讛讘讻讜专讛 讘诪砖讜转祝, 砖讛专讬 讗讞讚 诪讛诐 讘讜讜讚讗讬 讘讻讜专! 讜讻讬 转讬诪讗 [讜讗诐 转讗诪专]: 诪转谞讬转讬谉 [诪砖谞转谞讜] 注讜住拽转 砖诇讗 讘讛专砖讗讛 鈥� 讛讗 诪讜拽诪讬谞谉 诇讛 拽诪谉 [讛专讬 讗谞讜 诪注诪讬讚讬诐 讗讜转讛 诇驻谞讬谞讜], 讘住讜讙讬讛 诇讛诇谉 (诪讟,讗) 砖诪讚讜讘专 讘讛专砖讗讛!


讜讗讜诪专讬诐: 诪砖谞转谞讜, 诪诪谞讛 注讜诇讛 讻讬 讗讬谉 讻讗谉 讚讬谉 讘讻讜专 诇谞讞诇讛, 诪住讬讬注 诇讬讛 [诪住讬讬注转 诇讜] 诇专' 讬谞讗讬, 砖讗诪专 专' 讬谞讗讬: 砖谞讬 转讬谞讜拽讜转 砖诇 砖谞讬 讗谞砖讬诐 砖谞转注专讘讜, 讜讗讬谉 讬讚讜注 诪讬 讛讜讗 讘谞讜 砖诇 诪讬, 讗诐 讛讜讻专讜 讛讘谞讬诐 诪转讞讬诇讛, 诪讬 讛讜讗 讘谞讜 砖诇 诪讬, 讜诇讘住讜祝 谞转注专讘讜 鈥� 讻讜转讘讬谉 讛专砖讗讛 讝讛 诇讝讛, 诇转讘讜注 讞诇拽 讘谞讞诇转 讻诇 讗讞讚 诪谉 讛讗讘讜转, 讜讗讬谉 讛讘谞讬诐 讛讗讞专讬诐 讬讻讜诇讬诐 诇讚讞讜转 讻诇 讗讞讚 诪讛诐 讜诇讜诪专 砖讗讬谞讜 讗讞讬讛诐.


 讗讘诇 诇讗 讛讜讻专讜 讛讘谞讬诐 诪转讞讬诇讛 讻诇诇 讜讘住讜祝 谞转注专讘讜鈥� 讗讬谉 讻讜转讘讬谉 讛专砖讗讛 讝讛 诇讝讛, 诪砖讜诐 砖诇讗 讛讬转讛 讝讻讬讛 诇讗祝 讗讞讚 诪讛诐 讗驻讬诇讜 专讙注 讗讞讚 讘讞诇拽讜 讘谞讞诇转 讗讘讬讜, 讜诇讻谉 讗讬谞讜 讬讻讜诇 诇讻转讜讘 注诇讬讜 讛专砖讗讛. 讜讗祝 讘诪砖谞转谞讜, 讛住驻拽 讜讗讞讬讜 讛讘讗 讗讞专讬讜, 诪转讞讬诇讛 诇讗 讛讜讻专 讗祝 讗讞讚 诪讛诐 讻讘讻讜专 诇讗讘讬讜, 讜诇讻谉 讗讬谞诐 讬讻讜诇讬诐 诇讻转讜讘 注诇 讻讱 讛专砖讗讛.


讙 诪砖谞讛 讗讬 讝讛讜 讘讻讜专 诇谞讞诇讛 讜诇讻讛谉: 讛讗砖讛 讛诪驻诇转 砖驻讬专, 注讜专 砖诇 注讜讘专 拽讜讚诐 砖讛讞诇 诇拽讘诇 爪讜专转 讜诇讚, 砖讛讬讛 诪诇讗 诪讬诐, 讗讜 诪诇讗 讚诐, 讗讜 诪诇讗 讙谞讬谞讬谉 (讞转讬讻讜转 讘砖专). 讜讻谉 讛诪驻诇转 讻诪讬谉 讚讙讬诐 讜讞讙讘讬诐 砖拽爪讬诐 讜专诪砖讬诐, 讜讛诪驻诇转 诇讬讜诐 讗专讘注讬诐 砖诇 讛讛专讬讜谉 鈥� 讛讘讗 (讛谞讜诇讚) 讗讞专讬讛诐 谞讞砖讘 讘讻讜专 诇谞讞诇讛 讜讙诐 诇讻讛谉, 诪驻谞讬 砖讗讬谉 讛专讗砖讜谉 谞讞砖讘 讻讜诇讚 讻诇诇 诇讛讬讞砖讘 讻"驻讟专 专讞诐".


讬讜爪讗 讚讜驻谉, 讜诇讚 砖谞讜诇讚 讘谞讬转讜讞 讚专讱 讚讜驻谉 讛专讞诐, 讜诇讗 讘讚专讱 诇讬讚讛, 讜讛讜诇讚 砖讘讗 讗讞专讬讜 鈥� 砖谞讬讛谉 讗讬谞谉 讘讻讜专, 诇讗 诇谞讞诇讛 讜诇讗 诇讻讛谉. 专' 砖诪注讜谉 讗讜诪专: 讛专讗砖讜谉 讛讜讗 讘讻讜专 诇谞讞诇讛, 讗诐 讛讜讗 讘讻讜专 诇讗讘讬讜. 讗讘诇 讗讬谞讜 讘讻讜专 诇讻讛谉, 诪驻谞讬 砖讗讬谞讜 "驻讟专 专讞诐", 砖诇讗 讬爪讗 讛专讗砖讜谉 讚专讱 驻转讞 讛专讞诐. 讜讛砖谞讬, 讻讬讜谉 砖谞讜诇讚 专讗砖讜谉 讚专讱 驻转讞 讛专讞诐, 讛讜讗 讘讻讜专 诇讞诪砖 住诇注讬诐, 讗讘诇 诇讗 讘讻讜专 诇谞讞诇讛.


讚 讙诪专讗 砖谞讬谞讜 讘诪砖谞讛: 讬讜爪讗 讚讜驻谉 讜讛讜诇讚 讛讘讗 讗讞专讬讜 鈥� 砖谞讬讛谉 讗讬谞谉 讘讻讜专, 诇讗 诇谞讞诇讛 讜诇讗 诇讻讛谉. 讜诪住讘讬专讬诐: 讛专讗砖讜谉, 讬讜爪讗 讛讚讜驻谉, 诇谞讞诇讛 诇讗 谞讞砖讘 讘讻讜专 鈥� 诪驻谞讬 砖诇拽讬讬诐 讗转 讛讻转讜讘 "讜讬诇讚讜 诇讜" (讚讘专讬诐 讻讗, 讟讜) 讘注讬谞谉 [爪专讬讻讬诐 讗谞讜], 讻驻讬 砖谞讗诪专 讘注谞讬谉 讘讻讜专 诇谞讞诇讛, 讜讝讜 讗讬谞讛 谞讞砖讘转 诇讬讚讛. 讜讻谉 诇讞诪砖 住诇注讬诐 谞诪讬 [讙诐 讻谉] 诇讗 谞讞砖讘 讘讻讜专, 诪砖讜诐 砖"驻讟专 专讞诐" (砖诪讜转 讬讙, 讘) 讘注讬谞谉 [爪专讬讻讬诐 讗谞讜], 讜讛专讬 诇讗 驻讟专 (驻转讞 转讞讬诇讛) 讗转 讛专讞诐.


 讜讻谉 讛砖谞讬, 讛谞讜诇讚 讗讞专讬讜, 讘讻讜专 诇谞讞诇讛 诇讗 谞讞砖讘 鈥� 诪砖讜诐 砖"专讗砖讬转 讗讜谞讜" 讘注讬谞谉 [爪专讬讻讬诐 讗谞讜], 砖谞讗诪专: "讻讬 讛讜讗 专讗砖讬转 讗讜谞讜 诇讜 诪砖驻讟 讛讘讻讜专讛" (讚讘专讬诐 讻讗, 讬讝), 讜讝讛 讗讬谞讜 讛专讗砖讜谉. 讜讻谉 诇讞诪砖 住诇注讬诐 谞诪讬 [讙诐 讻谉] 诇讗 谞讞砖讘 讻讘讻讜专, 砖讻谉, 拽住讘专 [住讘讜专 讛讜讗] 讛转谞讗 砖诇 诪砖谞转谞讜: 讘讻讜专 专拽 诇讚讘专 讗讞讚, 砖讛讜讗 驻讟专 专讞诐, 讗讘诇 诇讗 谞讜诇讚 专讗砖讜谉 诇讗诪讜, 诇讗 讛讜讬 [讗讬谞讜 谞讞砖讘] 讘讻讜专 诇注谞讬谉 驻讚讬讜谉 讛讘谉.


 讜注讜讚 砖谞讬谞讜 讘诪砖谞讛, 专' 砖诪注讜谉 讗讜诪专: 讛专讗砖讜谉, 讬讜爪讗 讛讚讜驻谉 鈥� 讘讻讜专 诇谞讞诇讛, 讜讛砖谞讬 鈥� 讘讻讜专 诇讞诪砖 住诇注讬诐. 讜诪住讘讬专讬诐: 讗祝 砖诇注谞讬谉 谞讞诇讛 谞讗诪专 "讜讬诇讚讜 诇讜", 讜讬爪讬讗讛 讚专讱 讚讜驻谉 诇讻讗讜专讛 讗讬谞讛 诇讬讚讛, 专' 砖诪注讜谉 讛讜诇讱 诇讟注诪讬讛 [诇讟注诪讜, 诇砖讬讟转讜], 砖讗诪专: 诪讛 砖谞讗诪专 "转诇讚" (讜讬拽专讗 讬讘, 讘) 诇注谞讬谉 讟讜诪讗转 诇讬讚讛 鈥� 讛专讬 讝讛 讘讗 诇专讘讜转 讬讜爪讗 讚讜驻谉, 砖讙诐 讛讜讗 谞讞砖讘 讻讬诇讜讚. 讜讗诐 讻谉, 讙诐 诇注谞讬谉 讘讻讜专 诇谞讞诇讛 讛专讬 讝讛 讘讻诇诇 "讜讬诇讚讜 诇讜".


讜诇讚注转 专' 砖诪注讜谉, 讛砖谞讬 讛讜讗 讘讻讜专 诇讞诪砖 住诇注讬诐 诇讻讛谉, 诪驻谞讬 砖拽住讘专 [讛讜讗 住讘讜专]: 讘讻讜专 专拽 诇讚讘专 讗讞讚, 砖讛讜讗 驻讜讟专 转讞讬诇讛 讗转 讛专讞诐, 讛讜讬 [讛专讬 讛讜讗] 讘讻讜专, 诇诪专讜转 砖诇讗 谞讜诇讚 专讗砖讜谉 诇讗诪讜.

